બે કલાક અને 18 મિનિટની આ ફિલ્મમાં ડ્રામા અને રોમાન્સ છે. ‘ધડક’ની વાર્તા રાજસ્થાનના ઉદેપુરથી શરૂ થાય છે. રાજ પરિવાર સાથે સંકળાયેલી પાર્થવી (જાહ્નવી કપૂર) પોતાના રાજપરિવારનાં બંધનો-કાયદાઓને દિલથી સ્વીકારે છે અથવા ન તો પોતાની સ્વતંત્રતામાં ભાઈ, કાકા કે પિતાની દખલઅંદાજી પસંદ કરતી નથી. બીજી બાજુ પાર્થવીના પિતા ઠાકુર રતનસિંહ (આશુતોષ રાણા)ને પણ પોતાના નિર્ણયની વિરુદ્ધ કોઈ જાય તે ગમતું નથી. પાર્થવીની કોલેજમાં મધુકર (ઈશાન ખટ્ટર)ને પાર્થવી સાથે પ્રેમ થઈ જાય છે, મધુકરના પિતાને પણ પોતાનો દીકરો પૈસાદાર અને રાજવી પરિવારની યુવતીને મળે તે પસંદ નથી. જોકે મધુકર અને પાર્થવી એકબીજાને સતત મળતાં રહે છે. ઠાકુરસાહેબ ચૂંટણી લડવાની તૈયારી કરે છે અને મતદારોને ખુશ કરવા પડે છે. રતનસિંહને પાર્થવી-મધુકરના પ્રેમ વિશે ખ્યાલ આવે છે અને ગુસ્સે થઈ જાય છે. બન્ને યુવા ઉદેપુર ભાગી જાય છે, પછી શું થાય છે તે જોવા માટે સિનેમાહોલમાં જવું પડશે. જાહ્નવીએ પોતાની પ્રથમ ફિલ્મમાં જ સાબિત કર્યું છે કે કેમેરાનો સામનો કરવા અગાઉ તેણે હોમવર્ક કર્યું છે, જ્યારે ઈશાન ખટ્ટરે સારો અભિનય આપ્યો છે. બન્નેની ઓનસ્ક્રીન કેમિસ્ટ્રી સારી લાગે છે. જાહ્નવી ક્લોઝ-અપ દશ્યોમાં ઈશાન કરતાં મોટી લાગે છે.